Danko Lazović
Danko Lazović (rođen 17. maja 1983. u Kragujevcu) bivši je srpski fudbaler koji je igroa na poziciji napadača.

Karijera 
Lazović je ponikao u kragujevačkom Radničkom odakle je sa 13. godina došao u Partizan. Kao i većina mladih igrača Partizana prvo je bio na pozajmici u Teleoptiku. Za prvi tim crno-belih je odigrao 60 ligaških utakmica i postigao 20 golova.

U leto 2003. odlazi u holandski Fejnord. Sa njima je proveo dve sezone i za to vreme postigao 9 golova na 41 ligšakoj utakmici. Tokom jesenjeg dela 2005/06. sezone bio je na pozajmici u Bajer Leverkuzenu. Međutim nije uspeo da se nametne, odigrao je samo 9 utakmica bez postignutog gola.

U zimu 2006. dolazi na šestomesečnu pozajmicu u Partizan. Odigrao je 11 utakmica i postigao 5 golova. Pred kraj sezone mediji su pisali da se Lazović potukao sa saigračem Nišom Saveljićem.

Za sezonu 2006/07. Lazović je potpisao ugovor sa Viteseom. Imao je sjajnu sezonu i postigao je 19 golova na 32 ligaške utakmice. Bio je najbolji strelac tima u sezoni i šesti strelac holandske lige.

U leto 2007. je potpisao petogodišnji ugovor sa PSV Ajndhovenom. Na svom debiju je postigao dva gola u pobedi svog tima od 5:0 nad Nijmegenom. Ipak nije uspeo da ponovi dobre golgeterske partije kao u Viteseu. Odigrao je tri pune sezone sa PSV-om i postigao 24 gola na 82 ligaške utakmice.

Lazović je 3. marta 2010. potpisao ugovor sa Zenitom iz Sankt Peterburga. Sa njima je igrao do 2013. godine. Odigrao je 51 ligašku utakmicu i postigao 17 golova. U januaru 2013. odlazi na pozajmicu u Rostov do kraja sezone.

U januaru 2014. Lazović po treći put dolazi u Partizan. Potpisao je ugovor na godinu i po dana.

Reprezentacija 
Danko Lazović je bio član mlade reprezentacije Srbije i Crne Gore koja je osvojila drugo mesto na Evropskom prvenstvu za igrače do 21 godine 2004.

Za seniorsku reprezentaciju Srbije (tada SR Jugoslavije) je debitovao 27. marta 2002. u prijateljskoj utakmici protiv Brazila. Odigrao je ukupno 47 utakmica i postigao 11 golova.

Golovi za reprezentaciju

Reference

Spoljašnje veze 

 Profil na sajtu fudbalske reprezentacije Srbije 
 Statistika Danka Lazovića na national-football-teams.com

Srpski fudbaleri
Fudbaleri ili nogometaši Partizana
Biografije, Kragujevac